Suchinthana/ta-wikipedia huggingface dataset:
தொழிற் கட்சி (ஐக்கிய இராச்சியம்)

தொழிற் கட்சி (Labour Party) என்பது ஐக்கிய இராச்சியத்தின் ஓர் சமூக-சனநாயக அரசியல் கட்சி ஆகும். இது சமூக சனநாயகவாதிகள், சனநாயக சோசலிசுடுகள், தொழிற்சங்கவாதிகள் ஆகியோரின் ஓர் கூட்டணியாக செயற்படுகிறது. அரசியற் கோட்பாட்டின்படி தொழிற் கட்சி மைய-இடதுசாரிக் கொள்கையுடையது. இது 2024 பொதுத் தேர்தலில் வெற்றி பெற்று, தற்போதைய ஆளும் கட்சியாகும். வாக்குகள், தொகுதிகள் அடிப்படையில், இது மக்களவையில் உள்ள மிகப்பெரிய அரசியல் கட்சியாகும். 1922 முதல் அனைத்து பொதுத் தேர்தல்களிலும், தொழிற்கட்சி ஆளும் கட்சியாகவோ அல்லது அதிகாரப்பூர்வ எதிர்க்கட்சியாகவோ இருந்து வருகிறது. இதுவரையில் ஏழு தொழிற்கட்சிப் பிரதமர்களும் பதினான்கு தொழிற்கட்சி அமைச்சரவைகளும் இருந்துள்ளன. கட்சி மாநாட்டுக் காலத்தில் ஆண்டுதோறும் தொழிற் கட்சி தனது கட்சி மாநாட்டை நடத்துவது வழக்கம்.

19 ஆம் நூற்றாண்டின் தொழிற்சங்க இயக்கம் மற்றும் சோசலிசக் கட்சிகளில் இருந்து வளர்ந்து, 1900 ஆம் ஆண்டில் கட்சி உருவாக்கப்பட்டு, 1927 இல் கூட்டுறவுக் கட்சியுடன் கூட்டணியை உருவாக்கியது. 1920களின் முற்பகுதி வரை பழமைவாதக் கட்சியின் ஒரேயொரு முக்கிய எதிர்க்கட்சியாக விளங்கிய லிபரல் கட்சியின் இடத்தை தொழிற் கட்சி பிடித்தது. 1920களிலும், 1930களின் முற்பகுதியிலும் சேம்சு ராம்சி மெக்டொனால்டின் கீழ் இரண்டு சிறுபான்மை அரசாங்கங்களை உருவாக்கியது. தொழிற் கட்சி 1940-1945 போர்க்காலக் கூட்டணியில் பணியாற்றியது. அதன் பிறகு கிளமெண்ட் அட்லீயின் தொழிற்கட்சி அரசாங்கம் தேசிய சுகாதார சேவையை நிறுவி, 1945 முதல் 1951 வரை நலன்புரி அரசை விரிவுபடுத்தியது. ஹரோல்ட் வில்சன், சேம்ஸ் காலகன் ஆகியோரின்கீழ், தொழிற்கட்சி மீண்டும் 1964 முதல் 1970 வரையும், பின்னர் 1974 முதல் 1979 வரை ஐக்கிய இராச்சியத்தை ஆண்டது. 1990களில், டோனி பிளேர் தனது புதிய தொழிலாளர் திட்டத்தின் ஒரு பகுதியாக தொழிற்கட்சியை மைய-அரசியலுக்கு அழைத்துச் சென்றார். பின்னர் கார்டன் பிரவுன் 1997 முதல் 2010 வரையும் பிரதமர்களாக இருந்தனர். கீர் இசுட்டார்மர் தொழிற்கட்சியை மீண்டும் மைய-அரசியலுக்கு அழைத்துச் சென்று 2024 முதல் ஆட்சி செய்து வருகிறார்.

தற்போதைய உவேல்சு நாடாளுமன்றத்தில் தொழிற்கட்சி மிகப்பெரிய கட்சியாகவும், அரசை அமைத்தை ஒரே கட்சியாகவும் விளங்குகிறது. இசுக்காட்லாந்தில் 2024 பொதுத் தேர்தலில் தொழிற்கட்சி அதிக இடங்களை வென்றது. தொழிற்கட்சி ஐரோப்பிய சோசலிஸ்டுகள், முற்போக்கு கூட்டணி ஆகியவற்றில் உறுப்பினராக உள்ளது, அத்துடன் சோசலிச அகிலத்தில் பார்வையாளர் நிலையையும் பெற்றுள்ளது. கட்சியில் அரைத் தன்னாட்சி பெற்ற இலண்டன், இசிக்காட்டிய, உவெல்சிய, வடக்கு அயர்லாந்துக் கிளைகள் உள்ளன; இருப்பினும், அது வட அயர்லாந்தில் சமூக சனநாயகத் தொழிலாளர் கட்சியை (SDLP) ஆதரிக்கிறது. மார்ச் 2024 நிலவரப்படி, தொழிற்கட்சி 366,604 பதிவுசெய்யப்பட்ட உறுப்பினர்களைக் கொண்டுள்ளது.

தொழிற் கட்சிப் பிரதமர்கள்

மேற்கோள்கள்

வெளி இணைப்புகள் 

 
 Labour History Group website
 Guardian Unlimited Politics—Special Report: Labour Party
 Labour History Archive and Study Centre holds archives of the National Labour Party
 Catalogue of the Labour Party East Midlands Region archives held at the Modern Records Centre, University of Warwick

ஐக்கிய இராச்சியத்தின் அரசியல் கட்சிகள்
திசையன்களின் பெருக்கல்

கணிதத்தில் திசையன்களின் பெருக்கல் (multiplication of vectors) என்பது இரண்டு அல்லது இரண்டுக்கு மேற்பட்ட திசையன்களை அவற்றுக்குள்ளாகப் பெருக்குவதில் உள்ள பல வெவ்வேறு முறைகளைக் குறிக்கும். திசையன்களின் பெருக்கலின் வெவ்வேறு வகைகள் சில கீழே தரப்பட்டுள்ளன:

புள்ளிப் பெருக்கல் - இரு திசையன்களுக்கு இடையே நடைபெறும் ஒரு செயல்; இதன் விளைவு ஒரு திசையிலியாகும். 
குறுக்குப் பெருக்கல் -இரு திசையன்களுக்கு இடையே நடைபெறும் ஒரு செயல்; இதன் விளைவு ஒரு திசையனாகும். 
திசையிலி முப்பெருக்கம் -மூன்று திசையன்களின் பெருக்கல். இதன் விளைவு ஒரு திசையிலியாகும்.
திசையன் முப்பெருக்கம் -மூன்று திசையன்களின் பெருக்கல். இதன் விளைவு ஒரு திசையனாகும்.
திசையிலி நாற்பெருக்கம் -நான்கு திசையன்களின் பெருக்கல். இதன் விளைவு ஒரு திசையிலியாகும்.
திசையன் நாற்பெருக்கம் -நான்கு திசையன்களின் பெருக்கல். இதன் விளைவு ஒரு திசையனாகும்.

திசையன் செயல்கள்
பெருக்கல்
திசையன் முப்பெருக்கம்

வெக்டர் இயற்கணிதத்தில் திசையன் முப்பெருக்கம் (vector triple product) என்பது தரப்பட்ட மூன்று திசையன்களில் முதலில் ஏதேனும் இரு திசையன்களின் குறுக்குப் பெருக்கல் கண்டுபிடித்துக் கொண்டு பின் அதன் விளைவாகக் கிடைக்கும் திசையனுடன் மூன்றாவது திசையனின் குறுக்குப் பெருக்கல் காண்பதாகும்.

குறியீடு

தரப்பட்ட மூன்று வெக்டர்கள் a, b, c எனில் அவற்றின் திசையன் முப்பெருக்கத்தின் குறியீடு:

இம்முப்பெருக்கத்தின் மதிப்பு காணும் வாய்ப்பாடு:

இவ்வாய்ப்பாடு முப்பெருக்க விரிவு எனவும் சில சமயங்களில் லெக்ராஞ்சியின் வாய்ப்பாடு எனவும் அழைக்கப்படுகிறது.

இறுதி மதிப்பு ஒரு திசையனாகக் கிடைப்பதால் இம்முப்பெருக்கம் திசையன் முப்பெருக்கம் என அழைக்கப்படுகிறது. மேலும்,

 .

மேற்கோள்கள்

வெளி இணைப்புகள்
Weisstein, Eric W. "Vector Triple Product." From MathWorld—A Wolfram Web Resource. http://mathworld.wolfram.com/VectorTripleProduct.html

திசையன் செயல்கள்
அலகுத்திசையன்

கணிதத்தில் அலகுத்திசையன் அல்லது அலகுக்காவி (Unit vector) என்பது நீளம் 1 ஆக (ஓர் அலகாக) இருக்கும் ஒரு திசையன் ஆகும். இது சிற்றெழுத்தின் மேல் கோடிட்டு  என்றவாறு காட்டப்படும்.

யூக்ளிடியன் வெளியில், இரண்டு அலகுத்திசையன்களின் புள்ளிப் பெருக்கம் அவற்றின் இடையேயான கோணத்தின் கோசைன் பெறுமானம் ஆகும். ஒரு சுழியனல்லா (பூஜ்ஜியமில்லா) திசையன்  வை அதன் நீளம்  -ஆல் பிரிக்க வருவது அலகுதிசையன் ஆகும்.

மேற்கோள்கள்

திசையன்கள்
அடிப்படைக் கணிதம்
ஹமிர்பூர் மாவட்டம்

ஹமிர்பூர் () இமாசலப் பிரதேசம், இந்தியாவில் உள்ள 12 மாவட்டங்களில் ஒன்றாகும். இந்த மாவட்டத்தின் தலைநகரம் ஹமிர்பூர் நகரில் உள்ளது. இமாவட்டத்தின் பரப்பு 1,118 கிமீ².
இது இமாசலப் பிரதேசத்தில் உள்ள மாவட்டங்களிலேயே கல்வியறிவு அதிகம் உள்ள மாவட்டம். மேலும் இங்கு சாலைகளின் அடர்த்தி இந்தியாவின் மற்ற மாவட்டங்களை விட அதிகமாக உள்ளது.

மக்கள் வகைப்பாடு
2011 ஆம் ஆண்டு கணக்கெடுப்பின்படி இமாசலப் பிரதேசத்தில் உள்ள ஹமிர்பூர் மாவட்டத்தின் மக்கட்தொகை 454,293. தோராயமாக இது மால்டா நாட்டின் மக்கட்தொகைக்கு சமமானது. இதன் மூலம் இந்தியாவில் உள்ள 640 மாவட்டங்களில் இது 550வது இடத்தில் உள்ளது. இம்மாவட்டத்தின் மக்கட்தொகை அடர்த்தி  . 2001-2011 காலகட்டத்தில் மக்கட்தொகை வளர்ச்சி விகிதம் 10.08%.	ஹமிர்பூர் மாவட்டத்தின் பாலின விகிதப்படி 1000 ஆண்களுக்கு 1096 பெண்களை கொண்டுள்ளது. மேலும் இமாவட்ட மக்களின் கல்வியறிவு விகிதம் 89.01%.

மேற்கோள்கள்

இமாச்சலப் பிரதேசத்திலுள்ள மாவட்டங்கள்
உடுப்பிட்டி மகளிர் கல்லூரி

உடுப்பிட்டி மகளிர் கல்லூரி இலங்கையின் வட மாகாணத்தில் யாழ்ப்பாண மாவட்டத்தில் வடமராட்சிப் பகுதியில் உடுப்பிட்டி என்ற ஊரில் அமைந்துள்ள பாடசாலை ஆகும். இப்பாடசாலை 1868 மே 07 இல் அமெரிக்க மிசனரிகளினால் ஆரம்பிக்கப்பட்ட இந்தப் பாடசாலை இன்று க.பொ.த உயர்தரம் வரை வகுப்புக்களை கொண்டுள்ளது. இங்கு உயர்தரத்தில் உயிரியல், கணிதம், வர்த்தகம். கலை ஆகிய நான்கு பிரிவுகளும் கற்பிக்கப்படுகின்றன.

மேற்கோள்கள்

யாழ்ப்பாண மாவட்டப் பாடசாலைகள்
வால்டெமர் பவுல்சன்

வால்டெமர் பவுல்சன் (Valdemar Poulsen, 23 நவம்பர் 1869 – 23 சூலை 1942) ஒரு டேனிசிய (டென்மார்க்கைச் சேர்ந்தவர்) பொறியியலாளர். இவர் இரும்பிக் கம்பிகளில் முதன்முதலாக 1899 இல் ஒலிப்பதிவு செய்து காட்டியவர்.

வாழ்க்கை வரைவு
பவுல்சன் நவம்பர் 23, 1869 அன்று கோபனாகனில் பிறந்தார்

1898 இலேயே எஃகுக் கம்பிகளில் ஒலியைப் பதிவித்து மீண்டும் கேட்கமுடியும் என்று முதன் முறையாகச் செய்து காட்டியவர். இந்நிகழ்வு அண்மைக் காலத்தில் ஒலிநாடாவில் பதிவுசெய்யத் தொடங்கும் முன்னதாக முதன் முதலாக ஒலிப்பதிவை எஃகுக் கம்பியில் காந்தப்புலம் வழி பதிவு செய்து வழியமைத்துத் தந்த முதல் நிகழ்வு. 1900 இல் பாரிசில் நடந்த தொழில்நுட்பக் கண்காட்சியில் முதன்முதலாக தன் கண்டுபிடிப்பைக் காட்டினார். பெரிய உருளையில், இரும்புக்கம்பியைச் சுற்றி, அதில் ஒலியை மின்காந்த மாற்றத்தால் பதிவுசெய்து, மீண்டும் ஒலியாக மாற்றிக்காட்டியது, ஒலிப்பதிவின் தொடக்கம். இவருடைய கண்டுபிடிப்பை அமெரிக்கப் புத்தாக்குநர் பதிவகத்தில் காப்புரிமம் எடுத்தும் பதிவு செய்துள்ளார்.

பவுல்சனுக்குப் பிறகு பீடர் ஓ. பீடர்சன் (Peder O. Pedersen) இவர் கருத்தைப் பின்பற்றி பிற காந்த ஒலிப்பதிவுக்கருவிகளைக் கண்டுபிடித்தார். இவை எதுவும் ஒலியைப் பதிவு செய்வதிலோ, மீள்விப்பதிலோ மிகைப்பிகள் (amplifier) பயன்படுத்தவில்லை.

1900 இல் பாரிசில் நிகழ்ந்த உலகக் கண்காட்சியில் பவுல்சன் தன் ஒலிப்பதிவியைக் காட்டியபொழுது ஆத்திரியப் பேரரசர் ஃவிரான்சு யோசஃவு (Franz Josef) அவருடைய குரலைப் பதிவு செய்யும் வாய்ப்பைப் பெற்றார். இதுவே உலகில் மிகப் பழையதாக செய்த, இன்று கிடைக்கும் ஒலிப்பதிவாகும்.

இவர் சூலை 23, 1942 இல் இயற்கை எய்தினார்.

வெளியிணைப்புகள்
 "1898 – 1998 Poulsen's patent ". 100 years of magnetic recording.
 Katz, Eugenii, "Valdemar Poulsen". Biosensors & Bioelectronics.
 Poulsen, Valdemar, " Method of Recordings and Reproducing Sounds or Signals". Magnetic Tape Recorder.
 1900 World Exposition recording of Emperor Franz Joseph of Austria by means of Poulsen's telegraphone.

மேற்கோள்கள் 

டேனிசியப் பொறியியலாளர்கள்
டேனிசிய புத்தாக்குநர்கள்
1869 பிறப்புகள்
1942 இறப்புகள்
திசையன் இயற்கணிதத் தொடர்புகள்

யூக்ளிடின் முப்பரிமாண வெளியில் அமையும் திசையன்களுக்கு கீழே கொடுக்கப்பட்டுள்ள திசையன் இயற்கணிதத் தொடர்புகள் (vector algebra relations) பொருந்தும். இத்தொடர்புகளில் சில, மூன்றுக்கும் மேற்பட்டப் பரிமாணங்களில் அமையும் திசையன்களுக்கும் பொருந்திவரும். ஆனால் அனைத்துத் தொடர்புகளுக்கும் இது பொருந்தாது. எடுத்துக்காட்டாக, இரு திசையன்களின் குறுக்குப் பெருக்கல் எல்லா உயர்ப் பரிமாணங்களுக்கும் பொருந்தாது.

அளவுகள்

ஒரு திசையன் A -ன் அளவு (magnitude) பித்தாகரசு தேற்றத்தைப் பயன்படுத்தி, ஒன்றுக்கொன்று செங்குத்தான மூன்று திசைகளில் அமையும் அதன் கூறுகளினால் தீர்மானிக்கப்படுகிறது:

ஒரு திசையனின் அளவு, புள்ளிப் பெருக்கல் வாயிலாகவும் தரப்படுகிறது:

சமனின்மைகள்
 -முப்பரிமாண கோஷி-ஷ்வார்ஸ் சமனின்மை.
 -முப்பரிமாண முக்கோண சமனின்மை
 -முப்பரிமாண நேர்மாறு முக்கோண சமனின்மை.

இங்கு (A · B) என்பது A மற்றும் B திசையன்களின் புள்ளிப் பெருக்கலைக் குறிக்கும்.

கோணங்கள்

இரு திசையன்களுக்கு இடையேயுள்ள கோணம் θ, அவற்றின் புள்ளிப் பெருக்கல் மற்றும் குறுக்குப் பெருக்கலால் வரையறுக்கப்படுகிறது:

வலது-கை விதிப்படி, θ -ன் நேர்ம மதிப்பிற்கு, B ஆனது A -லிருந்து கடிகாரத்திசைக்கு எதிராகவும், எதிர்ம மதிப்பிற்கு கடிகாரதிசையிலும் அமையும்.

இங்கு A × B என்பது A மற்றும் B திசையன்களின் குறுக்குப் பெருக்கலைக் குறிக்கும்.

பித்தாகரசின் முற்றொருமையைப் பயன்படுத்த:

திசையன் A = (Ax, Ay, Az) ஒன்றுக்கொன்று செங்குத்தாக அமையும் மூன்று ஆயஅச்சுகள் x-, y- மற்றும் z -க்களுடன் உண்டாக்கும் கோணங்கள் முறையே α, β, γ எனில்:

இதிலிருந்து:

இங்கு  மூன்றும் எடுத்துக்கொள்ளப்பட்ட மூன்று ஆயஅச்சுகளின் திசையில் அமைந்த அலகுத்திசையன்களாகும்.

பரப்பும் கனஅளவும்

A மற்றும் B திசையன்களை அடுத்துள்ள பக்கங்களாகக் கொண்ட ஒரு இணைகரத்தின் பரப்பு Σ :

இங்கு θ - A மற்றும் B திசையன்களுக்கு இடையேயுள்ள கோணம்.

இதன் வர்க்க மதிப்பு:

இதேபோல A, B மற்றும் C -திசையன்களால் அமையும் ஒரு இணைகரத்திண்மத்தின் கனஅளவின் வர்க்கம்:

இதனை n-பரிமாணங்களுக்கும் நீட்டிக்கலாம்.

திசையன்களின் கூட்டலும் பெருக்கலும்

பின்வரும் தொடர்புகளில் சில புள்ளிப் பெருக்கல் மற்றும் குறுக்குப் பெருக்கல் சம்பந்தப்பட்டது.

 -திசையன்களின் கூட்டல் மீதான, திசையிலிப் பெருக்கலின் பங்கீட்டுப் பண்பு.,
 -திசையன் கூட்டலின் பரிமாற்றுப் பண்பு.
 -திசையன் கூட்டலின் சேர்ப்புப் பண்பு.
 -புள்ளிப் பெருக்கலின் பரிமாற்றுத்தன்மை.
 -குறுக்குப் பெருக்கலின் பரிமாறாத்தன்மை.
 -புள்ளிப் பெருக்கலைப் பொறுத்து திசையன் கூட்டலின் பங்கீட்டுப்பண்பு.
 -குறுக்குப் பெருக்கலைப் பொறுத்து திசையன் கூட்டலின் பங்கீட்டுப்பண்பு.

  -திசையிலி முப்பெருக்கம்

 -திசையன் முப்பெருக்கம்
 -முப்பரிமாண பினேட்–கோஷி முற்றொருமை
 மேலுள்ள முற்றொருமையில் A = C and B = D எனில்:
 -முப்பரிமாணத்தில் லெக்ராஞ்சியின் முற்றொருமை

திசையன் நாற்பெருக்கம்:
 

இங்கு [A, B, C] என்பது திசையிலி முப்பெருக்கம் A · (B × C) -ஐக் குறிக்கும்.

A, B, C என்பன ஒரே கோட்டில் அமையாத தரப்பட்ட மூன்று திசையன்கள் எனில், ஏதேனும் ஒரு திசையன் D பின்வருமாறு தரப்படும்:

மேற்கோள்கள்

வெளி இணைப்புகள்

திசையன் செயல்கள்
கணித முற்றொருமைகள்
பிரெஞ்சு இந்தியா

பிரெஞ்சு இந்தியா (French India) என்ற பொதுப்படையானப் பெயர் இந்தியாவில் முன்பு பிரான்சு நாட்டுக்கு உரிமையானவையாக இருந்தவற்றைக் (பிரெஞ்சு: établissements français de l'Inde) குறிப்பதாகும். இவை கோரமண்டல் கரையில் புதுச்சேரி, காரைக்கால் மற்றும் ஏனாம், மலபார் கடற்கரையில் மாஹே, மற்றும் வங்காளத்தில் சந்தன்நகர் ஆகும். இவற்றைத் தவிர மச்சிலிப்பட்டணம், கோழிக்கோடு, சூரத் ஆகிய இடங்களில் பழைய தொழிற்சாலைகளின் எச்சமாக சில விடுதிகளும் (lodges) உண்டு.

மொத்தப் பரப்பளவான 510 கி.மீட்டரில் (200 ச.மைல்) புதுச்சேரியின் ஆட்சிப்பகுதியில் மட்டும் 293 கி.மீ (113 ச.மைல்) இருந்தது. 1948இல் பிரெஞ்சு இந்தியாவின் மக்கள் தொகை 362,000 ஆக மதிப்பிடப்பட்டது.

உசாத்துணைகள் 

பாண்டிச்சேரியின் விடுதலை இயக்கம் Freedom struggle  - இந்திய அரசு வெளியீடு
புதுச்சேரி
இந்தியாவில் பிரெஞ்சுப் புத்தகங்கள்  - திறந்த அணுக்கமுடைய, 1000+ நூற்தொகுப்பு, 50 மிக முக்கியமான நூல்களுக்கு அறிமுகம், குறிப்புரைகளுடன்

புதுச்சேரி வரலாறு
குடிமைப்பட்ட இந்தியா
இதய அடைப்பு

இதய அடைப்பு (Heart block) என்பது இதயத்தின் மின்கடத்தலில் உண்டாகும் தடை ஆகும். இதயஅடைப்பும் மாரடைப்பும் வெவ்வேறு. மாரடைப்பு என்பது இதய இரத்தக்குழாய்களில் அடைப்பு ஏற்படுவதால் உண்டாவது. மாரடைப்பு நெஞ்சு வலியை உண்டாக்கும். இதய அடைப்போ படபடப்பு, தலைசுற்றல், மயக்கம் ஆகியவற்றை உண்டாக்கும்.

இதயம் சீராக சுருங்கி விரிவது இதயத்தின் மின்னோட்ட ஒழுங்கு முறைமையில் தான். இதய மேலறைகள் சுருங்கும் போது கீழறைகள் விரிவடைய வேண்டும். இதயத் துடிப்பு இதயத்தில் SA முடிச்சு எனும் இடத்தில் பிறக்கிறது. இது AV முடிச்சை அடையும் போது அதன் ஓட்டத்தில் சிறிது தாமதம் ஏற்படுத்தப்படுகிறது. இதுவே இதய மேலறைகள் சுருங்கும் போது கீழறைகள் விரிவடைய உதவுகிறது.

இதய அடைப்பை மூன்று நிலைகளாய்ப் பிரிக்கலாம்.

மேற்கோள்கள்

இதயக் கோளாறுகள்
மண்டி மாவட்டம்

மண்டி மாவட்டம் (முன்பு மந்தாவ்யா நகர்) வட இந்தியாவில் உள்ள இமாசலப் பிரதேச மாநிலத்தின் மத்திய மாவட்டம் ஆகும். மண்டி நகரம் இம்மாவட்டத்தின் தலைமையகம். இந்நகரம் இதன் கோவில் கட்டடக்கலைக்குப் புராண மற்றும் வரலாற்றுச் சிறப்பு பெற்றது. பியாசு ஆற்றின் கரையோரம் மற்றும் நகரத்தினுள் பல பழங்கால கோவில்கள் இருப்பதால் இந்நகரம் சோட்டா காசி என அழைக்கப்படுகிறது. பியாசு ஆறு இந்நகரின் வழியாகப் பாய்கிறது.
2011 கணக்கெடுப்பின்படி மண்டி இமாசலப் பிரதேசத்தில் உள்ள மாவட்டங்களில் காங்ரா மாவட்டத்தை அடுத்த  இரண்டாவது மிக அதிக மக்கட்தொகை கொண்ட மாவட்டம் ஆகும்.

மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின்படி மண்டி மாவட்டத்தின் மொத்த மக்கட்தொகை 999,518. இது தோராயமாக பிஜி நாட்டின் மக்கட்தொகைக்குச் சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 446வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் மண்டி மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 10.89%. மண்டி மாவட்டத்தின் பாலின விகிதப்படி 1000 ஆண்களுக்கு 1012 பெண்கள் உள்ளனர். மேலும் மண்டி மாவட்ட மக்களின் கல்வியறிவு விகிதம் 82.81%.

மேற்கோள்கள்

இமாச்சலப் பிரதேசத்திலுள்ள மாவட்டங்கள்
இலாமியின் தேற்றம்

நிலையியலில், இலாமியின் தேற்றம் (Lami's theorem) என்பது ஒரே சமதளத்தில் ஒரே நேர்கோட்டில் அமையாத மூன்று விசைகள் ஒரு புள்ளியில் செயற்பட்டுச் சமநிலையில் இருப்பின், ஒவ்வொரு விசையும் மற்ற இரு விசைகளுக்கு இடைப்பட்ட கோணத்தின் சைன் மதிப்பிற்கு நேர்தகவில் இருக்கும்.

நிறுவல்
ஒரே தளத்தில் இருக்கும், ஒரே நேர்கோட்டில் இல்லாத விசைகள் மூன்று விசைகள் ஒரு புள்ளியில் ஒரு பொருளைச் சமநிலையில் இருக்கச்செய்வதாகக் கொள்வோம். யூக்ளிடிய திசையன் அல்லது முக்கோண விதிப்படி, கீழ்க்காணுமாறு திசையன்களை மாற்றி அமைக்கலாம்.

இப்பொழுது சைன்களின் விதிகளின் படி,

மேலும் படிக்க
 R.K. Bansal (2005). "A Textbook of Engineering Mechanics". Laxmi Publications. p. 4. .
 I.S. Gujral (2008). "Engineering Mechanics". Firewall Media. p. 10.

மேற்கோள்கள்

இயற்பியல் தத்துவங்கள்
நிலையியல்
தோவாளை

தோவாளை (തോവാള) தமிழ்நாட்டிலுள்ள கன்னியாகுமரி மாவட்டத்தில், தோவாளை வட்டத்தில் அமைந்துள்ள ஒரு சிறிய நகரம் ஆகும். இந்நகரம் திருநெல்வேலி-நாகர்கோவில் நெடுஞ்சாலையின் அருகே ஆரல்வாய்மொழி மற்றும் வெள்ளமடம் ஆகிய இரு ஊர்களுக்கு நடுவே அமைந்துள்ளது. இந்நகரத்தின் அருகில் உள்ள பெரிய நகரம் நாகர்கோவில் ஆகும். இந்த ஊரின் மக்கள்தொகை 6000. மலர்களை விளைவிப்பதில் இந்த நகரம் இந்திய அளவில் பிரபலமான ஒன்று. இங்கு விளையும் மலர்களில் மல்லிகை மிக முக்கியமான மலர். அம்மலரில் (பிச்சி வெள்ளை அல்லது பிச்சிப் பூ) என்பது இங்கு மிக அதிகமாகப் பயிரிடப்படுகிறது. சுற்றுப் பகுதி மலர் சாகுபடியாளர்களின் மலர் விற்பனைச் சந்தை இந்த ஊரில் அமைந்துள்ளது. இந்த ஊரில் அமைந்துள்ள மலையில் முருகன் கோயில் மற்றும் கருடகிரி சிவபெருமான் கோயில் அமைந்துள்ளது. அதுமட்டுமின்றி தோவாளை செக்கர்கிரி மலையில் முனிவர்கள் வழிபட்டு வந்த சுப்பிரமணிய சுவாமி கோவில் உள்ளது.

செக்கர்கிரி சுப்பிரமணிய சுவாமி திருக்கோவில் 
தோவாளை செக்கர்கிரி மலையில் இக்கோயில் அமைந்துள்ளது. இக்கோவிலானது முனிவர்களால் உருவாக்கபட்ட மற்றும் வழிபட்ட கோவில் ஆகும். இக்கோவிலின் முக்கிய திருவிழாவாக சூரசம்ஹாரம் நடத்தப்படுகிறது. கன்னியாகுமரி மாவட்டத்தில் நடத்தப்படும் சூரசம்ஹார திருவிழாவில் தோவாளை சூரசம்ஹாரம் மிகப்பெரிய மற்றும் திரளான மக்கள் மத்தியில் நடைபெறும் திருவிழாவாகும். ஒவ்வொரு ஆண்டும் சுப்பிரமணிய சுவாமி விதவிதமான அலங்காரத்தில் சூரனை வதம் செய்வார். அடுத்தபடியாக காவடி கட்டுதல் திருவிழாவாக நடைபெறுகிறது. இக்கோயிலில் இருந்து திருச்செந்தூர் முருகனுக்கு காவடி கட்டி பக்தர்கள் செல்கிறார்கள்.

ஸ்ரீ கிருஷ்ணசுவாமி திருக்கோவில், தோவாளை 
இக்கோவில் நாகர்கோவில் - திருநெல்வேலி தேசிய நெடுஞ்சாலை அருகில் அமைந்துள்ளது. இக்கோவிலின் முக்கிய திருவிழாவாக கிருஷ்ண ஜெயந்தி நடத்தப்படுகிறது. இத்திருவிழா 10 நாட்கள் நடைபெறுகிறது. திருவிழாவின் 10 நாட்களும் ஓவ்வொரு சமுதாயத்தினர் மண்டகப்படி நடத்துவது வழக்கம். முக்கிய திருவிழாவாக உறியடி திருவிழா 9 ஆம் நாளும், [(ஆறாட்டு]] 10 ஆம் நாளும் நடைபெறுகிறது.

முக்கியத் தொழில்கள்
இந்த ஊரில் நெல் விவசாயம், மலர் சாகுபடி மற்றும் செங்கல் சூளை ஆகியவை மிக முக்கியம் வாய்ந்த தொழிலாகும்.

விழாக்கள் 
இந்த கிராமத்தில் கிருஷ்ணன்புதூர் ஸ்ரீதேவிமுத்தாரம்மன் கோவிலில் குலசையைபோன்று தசரா மற்றும் மகிசாசூரசம்ஹாரம் விழா வெகுவிமரிசையாக நடைபெறும். இவ்விழாவானது புரட்டாசி மாதம் பத்து நாட்கள் கோலாகலமாக கொண்டாடப்படும்.

இதனையும் பார்க்க 
 மலர் ஆராய்ச்சி நிலையம், தோவாளை

மேற்கோள்கள்

கன்னியாகுமரி மாவட்டத்திலுள்ள கிராமங்கள்
.இலங்கை

.இலங்கை (ஆங்கிலம்: .lk, சிங்களம்: .ලංකා) என்பது இலங்கைக்கான இணையத்தின் அதியுயர் ஆள்களப் பெயராகும். இந்த ஆள்களப் பெயரை இலங்கை ஆள்களப் பதிவகம் மூலம் பெறலாம். இந்த ஆள்களப் பெயர் 2010ஆம் ஆண்டு சூலை 22ஆம் திகதி அறிமுகப்படுத்தப்பட்டது. இலங்கையில் அல்லாத பன்னாட்டு நிறுவனங்கள் இதை பதிவுசெய்யவேண்டும் எனின் அவர்களிடம் இலங்கையில் ஒரு தொடர்பு முகவரி இருத்தல் வேண்டும் அல்லது முகவர்களூடாகவோ அல்லது சட்ட நிறுவனங்களூடாகவோ மேற்கொள்ளலாம்.

சிறப்பம்சங்கள் 
இந்த ஆள்களப் பெயரானது தமிழ் மொழியிலே அறிமுகப்படுத்தப்பட்டிருப்பதனால் தமிழ் மொழியில் இணையத்தள முகவரிகளைப் பெறும் வாய்ப்பு ஏற்பட்டுள்ளது. .இலங்கை என்னும் ஆள்களப் பெயருடன் அமையும் இணையத்தள முகவரிகளில் ஒருங்குறி எழுத்துரு பயன்படுத்தப்படுகின்றது.

இரண்டாம் நிலை ஆள்களங்கள்
கீழ்வரும் ஆள்களப் பெயர்கள் இலங்கையில் பாவனையில் உள்ளன.

கட்டுப்பாடுள்ளது
 .gov.lk - இலங்கையின் அரச திணைக்களங்களுக்கும் மற்றும் அரச இணையத்தளங்களும்.
 ..sch.lk - இலங்கையில் பதிவு செய்யப்பட்ட பாடசாலைகள்.
 .net.lk - இலங்கையில் பதிவு செய்யப்பட்ட இணைய சேவை வழங்குநர்கள்.

கட்டுப்பாடற்றது
 .com.lk - வணிக நிறுவனங்கள்
 .org.lk வர்த்தகரீதியில்லாத நிறுவனங்கள்.
 edu.lk - கல்வி சார் இணையத்தளங்கள்
 .ngo.lk - அரசு அல்லாத அமைப்புக்கள் (இலங்கைத் தமிழ்: அரச சார்பற்ற அமைப்புக்கள்)
 .sco.lk - பதிவு செய்யப்பட்ட சமூகங்கள்.
 .web.lk - இணையத்தளங்கள்.
 .ltd.lk - பதிவுசெய்யப்பட்ட மட்டுப்படுத்தப்பட்ட நிறுவனங்கள்.
 .grp.lk - குழு அல்லது கூட்டு நிறுவனங்கள்.
 .hotel.lk - உணவகம்/உறைவிடங்கள்.

எடுத்துக்காட்டுகள்
எடியுலங்கா என்ற நிறுவனம் "எடியுலங்கா.இலங்கை எடியுலங்கா.இலங்கை" என்ற தளத்தில் சேவைகளை வழங்குகிறது.

மேற்கோள்கள்

வெளியிணைப்புக்கள்
 IANA இல் .k பற்றிய விபரங்கள்
 .lk பற்றிய தேடல்கள்

இணைய ஆட்களங்கள்
இலங்கைத் தொலைத்தொடர்பு

sv:Toppdomän#L
திருக்காட்கரை காட்கரையப்பன் கோயில்

திருக்காட்கரை காட்கரையப்பன் கோயில் (Thrikkakara Temple) என்பது கேரள மாநிலம் எர்ணாகுளம் (கொச்சின்) மாவட்டத்தில் திருக்காட்கரை என்கிற ஊரில் அமைந்துள்ள ஒரு வைணவக்கோயிலாகும். இது வைணவர்களுக்கு முக்கியத் தலங்களான 108 திவ்யதேசங்களில் ஒன்றாகும். விஷ்ணுவின் 10 அவதாரங்களில் ஒன்றான வாமன அவதாரமான வாமனமூர்த்திக்கு அமைந்துள்ள மிகச்சில கோயில்களில் இதுவும் ஒன்றாகும். கோயில் வட்டவடிவ கேரள பாணியில் அமைந்துள்ளது. கோயில் பரசுராமரால் கட்டப்பட்டதாக சொல்லப்படுகிறது.

தல வரலாறு
அரக்க மன்னனான மகாபலி சக்கரவர்த்தியை மகாவிஷ்ணு வாமன அவதாரம் எடுத்து நிலத்தில் அழுத்தி அழித்த இடம் இந்த தலம் ஆகும்.

திருவிழாக்கள்
ஓணம் பண்டிகை கொண்டாடப்படும் மிக முதன்மையான கோயில்

மேற்கோள்கள் 

108 திவ்ய தேசங்கள்
எர்ணாகுளம் மாவட்டத்திலுள்ள விஷ்ணு கோயில்கள்
கொச்சியிலுள்ள இந்துக் கோயில்கள்
மலபார் கடற்கரை

மலபார் கடற்கரை  (Malabar Coast) இந்தியத் துணைக்கண்டத்தின் தென் மேற்கில் மலபார் பிரதேசத்தில் அமைந்துள்ள நீண்ட மற்றும் குறுகிய கடற்கரைப் பிரதேசமாகும்.   புவியியல்படி மேற்குத் தொடர்ச்சி மலைகளின் மேற்குசரிவுகளில் நீர்மிகு பருவப் பெயர்ச்சிக் காற்று மேகங்கள் தடுக்கப்பட்டு தென்னிந்தியாவின் மிகுந்த மழைபெறும் பகுதிகளாக விளங்குகிறது. ”மலபார் கடலோரம்” என்ற சொல் சிலநேரங்களில் கொங்கண் கடலோரத்திலிருந்து கன்னியாகுமரி வரையுள்ள மேற்குக் கடலோரக் கரைப்பகுதிக்கு பயன்படுத்தப்படுகிறது. மலபார் கடற்கரையில் அமைந்த பெரிய துறைமுகங்களில் ஒன்று கொச்சி துறைமுகம் ஆகும்.

வரலாறு

மலபார் கடலோரப் பகுதிகள் கி.மு 3000 முதலே முதன்மை வணிக மையமாக இருந்துள்ளது. மெசபடோமியா, எகிப்து, கிரேக்கம், உரோமை, யெருசேலம், அரபு நாடுகளுடன் வணிகத் தொடர்பு கொண்டுள்ளது. மிகப் பழமையான இன்றளவும் செயலாக்கத்தில் உள்ள துறைமுக நகரங்கள், கோழிக்கோடு கண்ணூர் போன்றவை பல நூற்றாண்டுகளாக இந்தியப் பெருங்கடல் வழியே வணிகம் நடத்தி வந்துள்ளது. 

இங்குள்ள நகரங்கள் எப்போதுமே கடல் மற்றும் கடல்வழி வணிகத்தில் ஈடுபட்டிருந்தமையால் இவை மிகவும் பன்பண்பாட்டுத் தன்மையுடையனவாக உள்ளன. மலபார் கடற்கரை பகுதிகள் முதன்முதலாக பிற சமயத்தினரான சிரியா கிறித்தவர்கள், கொச்சி யூதர்கள், அரபு இசுலாமியரை ஏற்றுக்கொண்டுள்ளது.

மேற்கோள்கள்

இந்தியக் கடற்கரைகள்
கேரளக் கடற்கரைகள்
இந்தியப் பகுதிகள்
வெண்டாளி

வெண்டாளி என்பது ஒரு காட்டுச்செடி. 

சதைப்பற்றுடன் சுனைமுள் கொண்ட இலைகளைத் ‘தாளி’ என்றனர். இந்தச் செடியில் வெண்மையான பூக்கள் பூப்பதால் இதனை வெண்டாளி என்றனர். 

இடைச்சங்க காலத்துப் பாடப்பட்ட நூல்களில் ஒன்றின் பெயர் வெண்டாளி.

அடிக்குறிப்பு

செடிகள்
மறைந்த தமிழ் நூல்கள்
விக்கித்தரவில்லாதவை
1943 வங்காளப் பஞ்சம்

1943 வங்காளப் பஞ்சம் (Bengal famine of 1943) என்பது 1943 இல் பிரித்தானிய இந்தியாவின் வங்காள மாகாணத்தைப் பாதித்த ஒரு பெரும் பஞ்சம். 20 முதல் 40 லட்சம் மக்கள் இப்பஞ்சத்தால் மாண்டனர்.  பஞ்சத்தின் காரணங்கள், அதனைக் காலனிய அரசு கையாண்ட முறை பற்றி உலக வரலாற்றாளர்களிடையே ஒருமித்த கருத்து இல்லை.

இரண்டாம் உலகப் போர்க் காலத்தில் இந்தியாவில் உணவுப் பொருள் பற்றாக்குறை நிலவியதாகப் பல வரலாற்றாளர்கள் கருதுகின்றனர். பருவ மழைப் பொய்ப்பு, பயிர் நோய்கள் போன்ற காரணங்களால் விளைச்சல் குறைந்தது. வங்காளத்தின், குறிப்பாக கொல்கத்தா நகரின் உணவுத் தேவைகள் பர்மாவிலிருந்து இறக்குமதி செய்யப்பட்ட அரிசியால் பூர்த்தி செய்யப்பட்டன. 1942 இல் பர்மா மீது ஜப்பானியப் படைகள் படையெடுத்ததால், அங்கிருந்து அரிசி இறக்குமதி தடைபட்டது. மேலும் பர்மாவிலிருந்து வங்காளத்துக்கு தப்பி வந்த அகதிகளால் மக்கள் தொகையும் அதிகரித்தது. இரண்டாம் உலகப் போரில் ஈடுபட, இந்திய இராணுவத்தின் எண்ணிக்கை பலமும் வெகுவாகக் கூட்டப்பட்டிருந்தது. அரிசித் தேவை அதிகரித்தவுடன் பதுக்கலும் பரவலானது என்று பல வரலாற்றாளர்கள் கருதுகின்றனர்.

இந்த பஞ்சத்துக்கு உணவு தட்டுப்பாடு காரணம் அல்ல, இரண்டாம் உலகப் போரால் உணவுப் பொருட்களின் விலை ஐந்து மடங்கு ஏறியதால், சாதாரண மக்கள் உணவை வாங்கும் சக்தியை இழந்துவிட்டனர். இதுவே இந்த பஞ்சத்துக் காரணம் என்கிறார் அமர்த்தியா சென். மேலும் கல்கத்தா போன்ற நகரங்களில் மட்டும் நியாய விலை கடைகளில் உணவுப் பொருட்களை பிரித்தானிய இந்திய அரசு விநியோகித்து நகர்புற மக்களின் விமர்சனங்களில் இருந்து தப்பிக்க நினைத்தது. ஆனால் கிராமப்புறங்களில் கவனத்தில் கொள்ளாமல் இருந்தது. இதனால் கல்கத்தாவுக்குப் போனால் உணவு கிடைக்கும் என கிராமங்களில் இருந்து இலட்சக்கணக்கான மக்கள் கல்கத்தாவில் குவிந்தனர் என்றார். குறித்து 1943 இல் கொல்கத்தாவில் மக்கள் உணவின்றி மடியத் தொடங்கினர். பட்டினிச் சாவுகளைத் தடுக்க அரசு போதுமான நடவடிக்கைகளை எடுக்கவில்லை என ஒரு சாரரும், வழக்கமாக பஞ்சங்களை எதிர்கொள்ள அரசு எடுக்கும் முடிவுகள் இப்பஞ்சத்தை சமாளிக்கப் போதுமானதாக இல்லை என ஒரு சாரரும் கருதுகின்றனர். 1944 இல் பஞ்சம் தீர்ந்த போது 20 முதல் 40 லட்சம் மக்கள் மாண்டிருந்தனர்.

இதனையும் காண்க
பிரித்தானிய ஆட்சியில் இந்தியாவில் நிகழ்ந்த பஞ்சங்களின் காலக்கோடு

மேற்கோள்கள்

மேலும் படிக்க

வெளி இணைப்புகள்s 

 Bengal Famine materials in the South Asian American Digital Archive (SAADA)
 Hungry Bengal – War, Famine, Riots, and the End of Empire 1939–1946
 BBC/OU: The things we forgot to remember – The Bengal famine 

இந்தியாவில் பஞ்சம்
பிரித்தானிய இந்தியாவில் பஞ்சம்
1943 நிகழ்வுகள்
மேற்கு வங்காளத்தின் வரலாறு
வங்காளதேச வரலாறு
ஏ-2 நெடுஞ்சாலை (இலங்கை)

இலங்கையின் ஏ2 பெருந்தெரு கொழும்பில் தொடங்கி காலி, மாத்தறை, அம்பாந்தோட்டை ஊடாக வெள்ளவாயாவில் முடிவடையும் முதல் தர வாகனப் போக்குவரத்து நெடுஞ்சாலை ஆகும்.

கொழும்பு மற்றும் புறநகர்ப் பகுதி வரை இவ்வீதி காலி வீதி என அழைக்கப்படுகின்றது. இது பம்பலப்பிட்டி, வெள்ளவத்தை, தெகிவளை, கல்கிசை, இரத்மலானை, மொரட்டுவை, பாணந்துறை, களுத்துறை, வாதுவை, பேருவளை, பெந்தோட்டை, அம்பலாங்கொடை, கிக்கடுவை ஆகிய நகரங்கள் ஊடாக காலியை அடைகின்றது.

உசாத்துணை மற்றும் வெளி இணைப்புகள்
 வீதி அபிவிருத்தி அதிகாரசபை 
 துறைமுகங்கள், நெடுஞ்சாலைகள் அமைச்சு

இலங்கையின் நெடுஞ்சாலைகள்
க. ரா. இராமசாமி

க. ரா. இராமசாமி (ஆங்கிலம்: K. R. Ramasamy) ஒரு இந்திய அரசியல்வாதி, சமூக சேவகர், மற்றும் காரைக்குடி சட்டமன்றத் தொகுதியின்  முன்னாள் சட்டமன்ற உறுப்பினரும் ஆவார். இவர் தமிழ்நாடு சட்டமன்றத்திற்கு, தொடர்ச்சியாக ஐந்துமுறை  இந்திய தேசிய காங்கிரசு மற்றும் த.மா.கா கட்சிகளின் சார்பாக திருவாடாணை சட்டமன்றத் தொகுதியிலிருந்து 1989, 1991, 1996, 2001 மற்றும் 2006 ஆண்டுகளில் நடைபெற்ற தேர்தல்களில் தேர்ந்தெடுக்கப்பட்டார். தொடர்ந்து 2016 ஆவது ஆண்டில் நடைபெற்ற 2016 சட்டமன்றத் தேர்தலில் காரைக்குடி தொகுதியில் போட்டியிட்டு வென்றுள்ளார்.

சிறப்பு 
இவர் தமிழ்நாடு பொது கணக்குக்குழு தலைவராகவும் பதவி வகித்துள்ளார்.
இவரது தந்தை கரியமாணிக்கம் அம்பலம்  திருவாடானை சட்டமன்றத் தொகுதியிலிருந்து நான்குமுறை சட்டமன்ற உறுப்பினராக தேர்ந்தெடுக்கப்பட்டவர் ஆவார்.

வகித்த பதவிகள்

சட்டமன்ற கட்சித் தலைவர் 
ஆறாவது முறையாக சட்டமன்ற உறுப்பினராக பதவியேற்ற இவர் காங்கிரசு கட்சியின் சட்டமன்ற தலைவராகத் தேர்ந்தெடுக்கப்பட்டார்.

சட்டமன்ற உறுப்பினராக

இதனையும் காண்க
 கரியமாணிக்கம் அம்பலம்

மேற்கோள்கள்

வெளி இணைப்புகள் 
 ஐந்துமுறை சட்டமன்ற உறுப்பினர்
 தமிழ்நாடு சட்டமன்றத்தில் ஐந்தாவது முறையாக பதவி ஏற்ப்பு வைபவம்

தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
15 ஆவது தமிழ்நாடு சட்டமன்ற உறுப்பினர்கள்
வாழும் நபர்கள்
13 ஆவது தமிழ்நாடு சட்டமன்ற உறுப்பினர்கள்
12 ஆவது தமிழ்நாடு சட்டமன்ற உறுப்பினர்கள்
11 ஆவது தமிழ்நாடு சட்டமன்ற உறுப்பினர்கள்
ரெயின் மேன் (திரைப்படம்)

ரெயின் மேன் (Rain man) 1988 இல் வெளியான ஓர் அமெரிக்க நாடகத் திரைப்படமாகும். பேர்ரி மார்ரோ மற்றும் ரொனால்ட் பாஸ் ஆகியோரால் எழுதப்பட்டு பேர்ரி லேவின்சனால் இயக்கப்பட்டது. டஸ்டின் ஹோப்மேன், டோம் க்ரூஸ், வேலறி கொலீனோ ஆகியோர் நடித்துள்ளனர். இத்திரைப்படம் சிறந்த திரைப்படம், சிறந்த இயக்கம், சிறந்த ஒளிப்பதிவு ஆகியவற்றிற்காக ஆசுக்கர் விருது பெற்றது.

வெளி இணைப்புகள்

மேற்கோள்கள் 

ஆங்கிலத் திரைப்படங்கள்
1988 திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
அமெரிக்க நாடகத் திரைப்படங்கள்
அமெரிக்க நகைச்சுவை-நாடகத் திரைப்படங்கள்
கலிபோர்னியாவில் படமாக்கப்பட்ட திரைப்படங்கள்
அமெரிக்கத் திரைப்படங்கள்
அண்ணீ ஹால்

அண்ணீ ஹால் (Annie Hall) வுட்டி ஆலனால் இயக்கப்பட்ட 1977 ஆம் ஆண்டு வெளியான அமெரிக்க காதல் நகைச்சுவைத் திரைப்படமாகும். வுட்டி ஆலனால் இயக்கப்பட்டப் படங்களிலேயே மிகவும் சிறந்த படமாக கருதப்படுகிறது.
இப்படம் சிறந்த திரைப்படம், சிறந்த இயக்கம், சிறந்த ஒளிப்பதிவு மற்றும் சிறந்த நடிகைக்கான அகாதமி விருதுகளை வென்றது.

வெளி இணைப்புகள்

மேற்கோள்கள் 

ஆங்கிலத் திரைப்படங்கள்
1977 திரைப்படங்கள்
சிறந்த திரைப்படத்திற்கான அகாதமி விருதை வென்ற திரைப்படங்கள்
அமெரிக்க நகைச்சுவை-நாடகத் திரைப்படங்கள்
அமெரிக்கத் திரைப்படங்கள்
சௌக்கிட்

சௌக்கிட் (Chow Kit) என்பது மலேசியா, கோலாலம்பூர் மாநகரத்தில் உள்ள துணை மாவட்டம். இது சௌக்கிட் சாலையில் இருக்கிறது. சௌக்கிட் சாலையின் இரு புறமும் ஜாலான் ராஜா லாவுட், ஜாலான் துங்கு அப்துல் ரஹ்மான் என இரு சாலைகள் இணையாகச் செல்கின்றன. 

முன்பு காலத்தில் சௌக்கிட் பகுதியில் லோக் சௌக்கிட் எனும் ஈயத் தொழில் செல்வந்தர் இருந்தார். அவர் நகராட்சி மன்ற உறுப்பினராகவும் இருந்தார். அவர் பல தார்மீகப் பணிகளில் ஈடுபட்டு மக்களுக்கு உதவிகள் செய்தார். அவரின் நினைவாக அப்பகுதிக்கு சௌக்கிட் என்று பெயர் வந்தது.

1960ஆம் ஆண்டுகளில் சைக்கிட் பகுதிகள் சீனர்களின் கோட்டையாக விளங்கின. 2000 ஆம் ஆண்டுகளில் மாற்றம் கண்டது. இப்போது இந்தோனேசியர்களின் சொர்க்கபுரியாக மாறி விட்டது. இங்கு இப்பொது அதிகமான மலாய்க்காரர்களும் சந்தை வியாபாரங்களில் ஈடுபட்டுள்ளனர். சௌக்கிட் அருகில் கம்போங் பாரு எனும் மலாய்க் குடியிருப்பு பகுதி உள்ளது. இங்கு மலாய்க்காரர்கள் பன்னெடுங்காலமாக வாழ்ந்து வருகின்றனர்.

பொது

சௌக்கிட் பசார் எனும் சந்தையில் காய்கறிகள், இறைச்சிகள், மீன்கள் போன்றவை விறகப்படுகின்றன. வெளிநாட்டு சுற்றுப்பயணிகள் சௌக்கிட் பசாருக்கு வருகை புரிவது வாடிக்கையாகி விட்டது. 

இங்குள்ள இரவுச் சந்தையும் மிகப் பிரபலமானது. 2003-ஆம் ஆண்டு இங்கு ஒற்றைத் தண்டவாள நிலையம் (Monorail) கட்டப்பட்டது. ஒவ்வொரு நாளும் ஆயிரக் கணக்கானோர் இந்த ஒற்றைத் தண்டவாளச் சேவையைப் பயன்படுத்துகின்றனர்.

மேற்கோள்

மேற்கோள்கள்

வெளி இணைப்புகள்

மலேசிய நகரங்கள்
புடு

புடு (ஆங்கிலம்; மலாய்: Pudu, Kuala Lumpur) என்பது மலேசியா, கோலாலம்பூர் மாநகர மையப் பகுதியில் உள்ள ஒரு நகரப் பகுதியாகும். இந்த நகரப் பகுதி புடு சாலையில் உள்ளது. இங்கு கோலாலம்பூரின் மிகப் பழமையான புடு சென்ட்ரல் பேருந்து நிலையம் உள்ளது. 

இங்கு இருந்து ஒரு கிலோமீட்டர் தொலைவில் புடு சிறைச்சாலை இருந்தது. 1895-இல் கட்டப்பட்ட அந்தச் சிறைச்சாலை 2010 சூன் மாதம் தகர்க்கப்பட்டது. கோலாலம்பூரில் பெரிய காய்கறிச் சந்தையும் புடுவில் தான் உள்ளது.

பொது

புடுவிற்கு அருகாமையில் புகழ்பெற்ற புக்கிட் பிந்தாங் வணிக மையம் உள்ளது. இங்கு மின்சாதனங்கள், கணினிகள், ஆடை அணிகலன்கள், மேற்கத்திய உணவுப் பொருட்கள் போன்றவை 24 மணி நேரமும் கிடைக்கின்றன. 

இங்கு தான் உலகப் புகழ்பெற்ற பெட்ரோனாஸ் இரட்டைக் கோபுர வானளாவிகள் உள்ளன.

போக்குவரத்து

 புடு எல்ஆர்டி நிலையம்

அரசியல்

புடு மாநாகர்ப் பகுதி புக்கிட் பிந்தாங் மக்களவைத் தொகுதியின் வழியாக மலேசிய மக்களவையில் பிரதிநிதிக்கப்படுகிறது.

மேற்கோள்

வெளி இணைப்புகள்

மலேசிய நகரங்கள்
கோலாலம்பூர்
கோலாலம்பூர் சுற்றுலா இடங்கள்
ஊனா மாவட்டம்

ஊனா இமாசலப் பிரதேசத்தில் உள்ள ஒரு மாவட்டம். இமாவட்டத்தின் எல்லை இமாசலப் பிரதேச மாநிலத்தைப் பஞ்சாபின் ஹோசியர்பூர் மாவட்டத்துடன் இணைக்கிறது. ஊனா இம்மாவட்டத்தின் தொழில் நகரமாக அடையாளம் காணப்பட்டுள்ளது. மேலும் இந்நகரம் குல்லு, மணாலி, தர்மசாலா போன்ற சுற்றுலா தளங்களுக்குச் செல்பவர்களுக்கு ஒரு இடைவழி நகரமாக உள்ளது.

மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி ஊனா மாவட்டத்தின் மொத்த மக்கட்தொகை 521,057 பேர் ஆவர். இது தோராயமாக கேப் வேர்ட் நாட்டின் மக்கள் தொகைக்குச் சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 543 ஆவது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் ஊனா மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 16.24 % ஆகும் .ஊனா மாவட்டத்தின்  பாலின விகிதப்படி 1000 ஆண்களுக்கு 977 பெண்கள் உள்ளனர். மேலும் ஊனா மாவட்ட மக்களின் கல்வியறிவு விகிதம் 87.23% ஆகும்.

மேற்கோள்கள்

 
இமாச்சலப் பிரதேசத்திலுள்ள மாவட்டங்கள்
ஜோதி

ஜோதி (Jyoti) எனக் குறிப்பிடப்படுவது கீழ்க்காணுபவற்றுள் ஒன்றாக இருக்கலாம்:
	
 ஜோதி (1939 திரைப்படம்) - 1939ஆம் ஆண்டு வெளியான தமிழ்த் திரைப்படம்
 ஜோதி (1983 திரைப்படம்) - 1983ஆம் ஆண்டு வெளியான தமிழ்த் திரைப்படம்
 ஜோதி (1955 திரைப்படம்) - 1955 ஆம் ஆண்டு வெளியான மொழிமாற்றுத் தமிழ்த் திரைப்படம் 
 ஜோதி (நெல்) - ஒரு நெல்வகை
 ஜோதி (இதழ்) - பர்மாவில் வெளிவந்த ஒரு தமிழ் இதழ்
இனுவிட்டு

இனுவிட்டு (Inuit) என்பது (ஆங்கிலத்தில் எசுக்கிமோ என்றும் அழைக்கப்பட்டனர்), ஆர்க்டிக்கு வடமுனைப்பகுதியில் வாழும், பண்பாட்டளவில் மிக நெருக்கமான, பல தொல்குடி மக்களைக் குறிக்கும். இவர்கள் கனடா, தென்மார்க்கு, கிரீன்லாந்து, உருசியா, சைபீரியா, அமெரிக்காவின் அலாசுக்கா, கனடாவின் நுனாவுட்டு மாநிலம், கனடாவின் வடமேற்கு ஆட்சிப்பகுதி (கனடா), கனடாவின் நியூபின்லாந்து லாபிரடோர் பகுதியில் உள்ள நுனாட்சியாவுட்டு, நுனாட்டுகாவுட்டு, கனடாவின் குபெக்கு மாநிலத்தின் வடபகுதியில் உள்ள நுனாவிக்கு ஆகிய இடங்களில் வாழ்கின்றனர். இனுவிட்டு (Inuit) என்றால் "மக்கள்" என்று அவர்கள் மொழியாகிய இனுக்டிடூட்டு (Inuktitut) மொழியில் பொருள். இனுக்கு (Inuk) என்பது இனுவிட்டு மக்களைச் சேர்ந்த ஒரு மாந்தரையும், இனுவிட்டு என்பது அம்மக்களைக் குறிக்கும் அச்சொல்லின் பன்மை வடிவம் என்றும் கூறுவர். இனுவிட்டு மக்களின் மொழி எசுக்கிமோ-அலூவிட்டு குடும்பத்தைச் சேர்ந்த மொழியாகும்..

மேற்கோள்களும் அடிக்குறிப்புகளும்

மேலும் படிக்க 

 
 
 
 
 
 De Poncins, Gontran. Kabloona. St. Paul, MN: Graywolf Press, 1996 (originally 1941). 
 
 
 
 
 
 
 
 
  (Hebrew version)

வெளியிணைப்புகள் 

 
 Inuktitut Living Dictionary 

கனடியப் பழங்குடி மக்கள்
வட அமெரிக்கப் பழங்குடிகள்
பிரெஞ்சுக் கிழக்கிந்தியக் கம்பனி

பிரெஞ்சுக் கிழக்கிந்திய நிறுவனம் அல்லது பிரெஞ்சுக் கிழக்கிந்தியக் கம்பனி (French East India Company,  அல்லது ) 1664ஆம் ஆண்டில் நிறுவப்பட்ட ஓர் வணிக நிறுவனமாகும். இது குடியேற்றவாத இந்தியாவில் பிரித்தானிய, டச்சு கிழக்கிந்திய நிறுவனங்களுடன் போட்டியிட உருவாக்கப்பட்டதாகும்.

கிழக்கு உலகில் வணிக முயற்சிகளை மேற்கொள்ள ஜீன்-பாப்டிஸ்ட் கோல்பெர்ட்டால் திட்டமிடப்பட்டு பிரான்சின் பதினான்காம் லூயி மன்னரால் தனியுரிமை வழங்கப்பட்டதாகும். இதற்கு முன்னர் இயங்கிய மூன்று நிறுவனங்கள் - சீன நிறுவனம், கிழக்கு நிறுவனம், மடகாசுகர் நிறுவனம் இணைக்கப்பட்டு புதிய நிறுவனமாக நிறுவப்பட்டது. இதன் முதல் தலைமை இயக்குனராக தெ பாயே இருந்தார். இவருக்குத் துணையாக சப்பானில் இருபதாண்டுகள் உட்பட, டச்சுக் கிழக்கிந்தியக் கம்பனியில் முப்பதாண்டுகள் பட்டறிவு கொண்ட பிரான்சுவா கரோன் மற்றும் இசஃபகான், பெர்சியாவில் வணிகராக இருந்த மர்காரா அவான்சின்ட்சு  இயக்குனர்களாக இருந்தனர்.

இதனையும் காண்க
 டூப்ளே
 முதலாம் கர்நாடகப் போர்
 கர்நாடகப் போர்கள்

மேற்கோள்கள்

நூலாதாரங்கள்

வெளி இணைப்புகள்
 Museum of the French East India Company at Lorient 
 The French East India Company (1785-1875) History of the last French East India Company on the site dedicated to its business lawyer Jean-Jacques Regis of Cambaceres.
 French East Indies Company nowadays 

கிழக்கிந்தியக் கம்பனிகள்
பிரான்சின் வரலாறு
புதுச்சேரி வரலாறு
இந்திய வரலாறு
பழனியப்பா நினைவு மேல்நிலைப் பள்ளி

பழனியப்பா நினைவு மேல்நிலைப் பள்ளி என்பது தேனி மாவட்டம், பழனிசெட்டிபட்டி எனும் ஊரில் அமைந்துள்ள ஒரு தமிழ்நாடு அரசு உதவி பெறும் பள்ளி. இப்பள்ளி தேனி முதன்மைக் கல்வி மாவட்டத்தில், தேனி கல்வி மாவட்டத்தின் கீழுள்ள பள்ளிகளுள் ஒன்றாகும். பழனிசெட்டிபட்டியிலுள்ள பழனியப்பா பாசன பரிபாலன சபை எனும் நிர்வாகத்தின் கீழ் இயங்கிக் கொண்டிருக்கும் இப்பள்ளி 1963 ஆம் ஆண்டில் உயர்நிலைப்பள்ளியாகத் தரம் உயர்த்தப் பெற்றது. பின்னர் 1988 ஆம் ஆண்டில் மேல்நிலைப்பள்ளியாகத் தரம் உயர்த்தப் பெற்றது. இப்பள்ளியின் தலைமை ஆசிரியராகத் தற்போது ரா. லதா என்பவர் இருந்து வருகிறார்.

பள்ளியில் படித்தவர்கள்

இப்பள்ளியில் படித்தவர்களில் சிலர்

வையாபுரி (நடிகர்) 
தேனி மு. சுப்பிரமணி (எழுத்தாளர்)

வெளி இணைப்புகள்

 பழனியப்பா நினைவு மேல்நிலைப்பள்ளியில் ஆண்டு விழா செய்தி

மேற்கோள்கள்

தேனி மாவட்டப் பள்ளிகள்

தேனி மாவட்டத்திலுள்ள அரசு உதவி பெறும் பள்ளிகள்
அறிவியல் வளர்ச்சிப் பிணையம்

அறிவியல் வளர்ச்சிப் பிணையம் அல்லது சயன்சு அண்டு டெவலப்மெண்ட்டு நெர்வொர்க்கு , (SciDev.Net, the Science and Development Network) என்பது ஓர் இலாபநோக்கற்ற அரசுசாரா நிறுவனம். இதன் குறிக்கோள் அறிவியல் தொழினுட்பம் சார்ந்த நம்பகத்தன்மை உடைய கருத்துகளை வளரும் நாடுகளில் அங்குள்ள ஆய்வாளர்கள், ஊடகவியாளர், கொள்கை உருவாக்குநர், பொதுமக்கள் குமுகத்தினர் ஆகியோருக்கு வழங்குவதாகும்.

இந்நிறுவனம் 2001 இல் நிறுவப்பட்டது. இதற்கான காரணம் வளர்ந்த செல்வம் மிகுந்த நாடுகளுக்கும், வளர முற்படும் ஏழை நாடுகளுக்கும் இடையே பெருத்த அறிவியல் சார்ந்த அறிவு இடைவெளி இருந்தது. வளரும் நாடுகள் இந்த அறிவியல் செய்திகளால் அதிகம் பயன்பெறத் தேவை உடையவர்கள், ஆனால் அறிவுச்செய்திகளை அறிவதில் பெரும் இடைவெளி இருந்தது." இந்நிறுவனம் (சயிடெவ்.நெட், SciDev.Net) இக்குறைபாட்டை நீக்க இலவசமாக அணுக வாய்ப்புகள் நல்குகின்றது, பட்டறைகள் நடத்துகின்றது.

சீனா 
இலத்தின அமெரிக்கா, கரிபியன் 
நடுகிழக்கு, வடக்கு ஆப்பிரிக்கா 
இந்தியத் துணைக்கண்டம் 
தென்கிழக்கு ஆசியா 
சகாராவுக்குத் தெற்கான ஆப்பிரிக்கா

ஆதரவாளர், கொடை நல்குவோர், பங்குபற்றுநர்

அறிவியல் வளர்ச்சிப் பிணையத்துக்கு பணம் தந்து உதவுபவர்களில் (கொடை நல்குவோரில்) கீழ்க்காண்பவர்கள் உண்டு:

	ஐக்கிய இராச்சிய அனைத்துலக வளர்ச்சித் துறை (DFID)
	சுவீடிய அனைத்துலக வளர்ச்சி நிறுவனம் (SIDA) 
	வெளியுறவுக்கான இடச்சு அமைச்சகம் (DGIS)
	வளர்ச்சிக்கும் ஆய்வுக்குமான பன்னாட்டு நடுவம் (IDRC) 

பங்காளர்கள் 
அறிவியல் வளர்ச்சிப் பிணையம் (SciDev.Net) பற்பல உலகளாவிய,நிலப்பிரிவுசார்ந்த, நாடளாவிய நிறுவனங்களுடன் ஒத்த குறிக்கோளுடன் கூட்டுழைக்கின்றது. அவற்றுள் சில:

	Nature
	Science
	Guardian Environment Network
	Reuters AlertNet 

அறிவியல் வளர்ச்சிப் பிணையம் (சயிடெவ்.நெட், SciDev.Net) இத்தாலியில், திரீசிட்டியில் (Treiste) இருந்து இயங்கும் வளரும் நாடுகளுக்கான வளர்ச்சிக்கான அறிவியல் உயர்கல்விமன்றம் (TWAS, the Academy of Sciences for the Developing World) என்பதோடும் தொடர்புடையது.

மேற்கோள்களும் அடிக்குறிப்புகளும்

வெளியிணைப்புகள்
 SciDev.Net official website 
 SciDev.Net on Facebook
 SciDev.Net's Twitter feed

இலவசத்தரவுள்ள வலைத்தளங்கள்
இலாபநோக்கற்ற நிறுவனங்கள்
தொழில்நுட்ப வலைத்தளங்கள்
அறிவியல் வலைத்தளங்கள்
காய்கறிகளின் பட்டியல்



அ 
 அவரைக்காய்

ஈ 
 ஈரப்பலாக்காய்

க 

 கத்தரி
 காராமணி
 காளான்
 களாக்காய்
 கேரட்
 கொத்தவரை 
 கொத்தவரைக்காய் - cluster beans
 கெக்கரிக்காய்
கோவக்காய்

ச 
 சாம்பல் பூசணி
 சாத்தாவாரி (Asparagus)
 சிறகவரை
 சுரைக்காய் - bottle gourd
 சுண்டைக்காய்
 சுண்டங்கத்தரிக்காய்
 செங்கிழங்கு - beet root

ந 
 நீத்துப் பூசணி
 நெல்லிக்காய்

பெ 
 பறங்கிக்காய்
 பயத்தங்காய்
 பாகற்காய் (பாவற்காய்) - bitter gourd
 பிசிக்கங்காய்
 பீர்க்கங்காய்
 புடலங்காய்
 பூசணி

ம 
 மாங்காய்__ Mango
 முருங்கை__ Drumstick
 முள்ளங்கி - turnip, radish ??

வ 
 வட்டுக் கத்தரிக்காய்
 வழுதுணங்காய்
 வாழை (வாழைக்காய்)
 வாழைக்காய் - green plantain
 வாழைத்தண்டு
 வெள்ளரிக்காய் - cucumber    
 வெண்டி (வெண்டை)

பிற 
 ப்ரோக்கோளி
 Bamboo Shoots
 beansprout



 காய்கறிகள்
spring onion
celary
leaks
brocolli
காவல்துறை மோதல் கொலைகள்

காவல்துறை மோதல் (ஆங்கிலம்:Police encounter) என்பது தெற்காசியாவில் குறிப்பாக இந்தியாவில் சட்டத்திற்கு புறம்பான கொலைகளுக்கு ஒரு தகுதிச் சொல்வழக்காக பயன்பாட்டில் உள்ளது.

போலி மோதல் (Fake Encounter) என்பது காவல்துறை அல்லது ஆயுதம் தாங்கிய படைகளால் ஒரு வழக்கில் தொடர்புடையதாக கருதப்படும் சந்தேக நபர்கள் காவல்துறை காவலில் இருக்கும்போது அல்லது அவர்கள் ஆயுதமற்ற நிலையில் இருக்கும்போது அல்லது அதிகாரிகளிடம் சரணடைந்த நிலையில் கொல்லப்படுகின்றனர். கொல்லப்பட்டதற்கான காரணமாக கொல்லப்பட்டவர்கள் துப்பாக்கி மற்றும் பிற ஆயுதங்கள் கொண்டு அதிகாரிகளை தாக்க முனைந்ததாகவோ, தாக்கியதாகவோ, அதனால் தற்காப்புக்காக சுட்டுக்கொன்றாக கூறுகின்றனர். படுகொலை செய்யப்பட்ட நபரின் அருகில் ஆயுதங்களை கிடத்தி அல்லது சடலத்தின் அருகில் துப்பாக்கி போன்றவற்றை வைத்து தங்களது தரப்பு வாதத்தை முன்வைக்கின்றனர். சில நேரங்களில் காவல்துறை கைதுசெய்த நபர் தப்பிக்க முயற்சித்ததாகவும் அதனால் சுட நேர்ந்ததாகவும் கூறப்படுகிறது. இதுபோன்ற கொலைகளை சட்டமும் நீதிமன்றங்களும் ஏற்றுக்கொள்வதில்லை. 

1990ம் 2000க்கும் இடைப்பட்ட காலத்தில் மும்பை காவல்துறை நிழல்உலக தாதாக்களை ஒழிப்பதற்காக மோதல்படுகொலைகளை நிகழ்த்தியது. இப்படுகொலைகளை நடத்தும் காவல்துறை அதிகாரிகள் 'மோதல் சிறப்பதிகாரிகள்' என்று அழைக்கப்படுவதுண்டு. இப்படுகொலைகள் வேகமான நீதியை பெற்றுத்தருவதாக ஒரு சிலர் ஆதரித்தாலும், மனித உரிமைகள் மீறப்படுவதாக மனித உரிமை அமைப்புகள் கண்டனம் தெரிவிக்கின்றன.

தமிழகம்
தமிழகத்தில் காவல்துறை மோதல்கள் நிகழ்ந்துள்ளன. வங்கிக்கொள்ளையர்களாக சந்தேகிக்கப்பட்டு பீகார், மற்றும் ஒடிசா மாநிலத்தைச் சேர்ந்த ஐந்து இளைஞர்கள் காவல்துறை மோதலில் கொல்லப்பட்டுள்ளனர். இவ்வழக்கில் சிபிஐ விசாரணை கோரி உயர்நீதிமன்றத்தில் புகழேந்தி என்பவர் மனு செய்தார்.  இது தொடர்பாக தமிழக காவல்துறை டிஜிபி, சென்னை மாவட்ட ஆட்சியர், மாவட்ட போலீஸ் கண்காணிப்பாளர் ஆகியோர் விளக்கம் அளிக்க தேசிய மனித உரிமைகள் ஆணையம் தாக்கீது அனுப்பியது.

கவனம் பெற்ற மோதல் கொலைகள்
 2024 ஜூலையில் கி. ஆம்ஸ்ட்ராங் கொலை வழக்கில் சரணடைந்த திருவேங்கடம் என்ற நபர் காவல்துறை விசாரணையின் போது தப்பியோட முயன்றதாகச் சுட்டுக் கொல்லப்பட்டார். 
 2024 செப்டம்பரில் சென்னை வியாசர்பாடியில், காக்கா தோப்பு பாலாஜியைக் காவல்துறையினர் மோதல் கொலை செய்தனர்.

மேற்கோள்கள்

வெளியிணைப்புகள்
தலையங்கம்: துப்பாக்கியல்ல தீர்வு!
Interview with Mumbai Police Joint Commissioner
Reduced to Ashes: A Report on Disappearances and Encounters in Punjab  
India: Extrajudicial Killings under the spotlight 
காவல்துறை
மனித உரிமை மீறல்கள்
இந்தியாவில் சட்ட அமலாக்கம்
ஆரைத்துண்டு மாதிரி

ஆரைத்துண்டு மாதிரி (sector model) என்பது ஒரு நகர நிலப்பயன்பாட்டு மாதிரி ஆகும். இது பொருளியலாளரான ஓமெர் ஓயிட் (Homer Hoyt) என்பவரால் 1939 ஆம் ஆண்டில் முன்வைக்கப்பட்டது. இதனால் இம்மாதிரியை ஓயிட் மாதிரி என்றும் அழைப்பதுண்டு. இது நகர வளர்ச்சிக்கான ஒருமைய வலய மாதிரியின் ஒரு வேறுபட்ட வடிவம் எனலாம். இது வெளிநோக்கிய நகர வளர்ச்சிக்கு இடமளிப்பது, இதனைப் பயன்படுத்துவதில் உள்ள பயன்களுள் ஒன்று. இது ஒரு எளிமையான மாதிரி என்பதால் சிக்கலான நகர நிலப் பயன்பாட்டுத் தோற்றப்பாடுகளோடு நோக்கும்போது இந்த மாதிரியின் ஏற்புடைமை ஒரு வரையறைக்கு உட்பட்டதாகவே உள்ளது.

விளக்கம்
மைய வணிகப் பகுதியொன்று இருப்பதை ஏற்றுக்கொண்ட ஓயிட், பல்வேறு வலயங்கள், தொடர்வண்டிப் பாதைகள், நெடுஞ்சாலைகள், இது போன்ற பிற போக்குவரத்து வழிகள் போன்றவற்றைப் பின்பற்றி வெளிப்புறமாக வளர்ச்சியடைகின்றன என முன்மொழிந்தார். சிக்காகோ நகரத்தை எடுத்துக்காட்டாகக் கொண்டால், உயர் வகுப்பினரின் குடியிருப்புக்கள் மைய வணிகப் பகுதிக்கு வடக்கே, மேற்படி செயற்பாட்டுக்குப் பொருத்தமான மிச்சிகன் ஏரியின் கரையோரமாக வளர்ச்சியடைவதும், தொழிற்சாலைகள் தொடர்வண்டிப் பாதையை அண்டித் தெற்கு நோக்கி ஆரைத்துண்டு வடிவில் வளர்வதும் மேற்கூறியவாறான வளர்ச்சிகள் ஆகும்.

இந்த மாதிரியை உருவாக்கும்போது, குறைந்த வருவாயினரின் வீடுகள் தொடர்வண்டிப் பாதைகளுக்கு அண்மையில் அமைவதையும், வணிக நிறுவனங்கள் வணிகப் பாதைகளுக்கு அருகாக வளர்ந்து செல்வதையும் கவனித்தார். தொடர்வண்டிப் பாதைகள், துறைமுகங்கள், டிராம் வண்டி வழிகள் போன்ற போக்குவரத்துப் பாதைகள் கூடிய அணுகு தன்மையை அடையாளம் கண்டுகொண்ட ஓயிட், நகரங்கள், மைய வணிகப் பகுதியில் இருந்து தொடங்கி, ஆப்புருவக் கோலங்கள் வடிவில் முதன்மையான போக்குவரத்துப் பாதைகளை அண்டி வளர்ச்சி அடைகின்றன என்னும் கோட்பாட்டை உருவாக்கினார்.

பொருத்தப்பாடு
இந்த மாதிரி, ஏராளமான பிரித்தானிய நகரங்களுக்குப் பொருந்துகிறது. எடுத்துக் காட்டாக, டைன் நதியை அண்டி அமைந்த நியூகாசில் நகரம், இம் மாதிரியுடன் நியாயமான அளவு சரியாகப் பொருந்தி வருகிறது. இத்தகைய நகரங்கள், போக்குவரத்து வசதிகளே மட்டுப்படுத்தும் காரணிகளாக அமைந்த ஒரு காலகட்டத்தைச் சேர்ந்தவையாக இருப்பதே இப்பொருத்தப்பாட்டுக்குக் காரணமாக இருக்கலாம். பழைய நகரங்கள் கூடிய அளவு ஓயிட் மாதிரிக்கும், அண்மைக்காலத்தில் உருவான நகரங்கள் பர்கெசுவின் மாதிரிக்கும் பொருத்தமாக அமைவதை ஒரு பொது விதியாகக் கொள்ளலாம்.

இவற்றையும் பார்க்கவும்
 நகர்ப்புற அமைப்பு
 ஒருமைய வலய மாதிரி

மேற்கோள்கள்

நகரத் தளவமைப்பு மாதிரிகள்
நில மேலாண்மை
லட்சுமி ஹோம்ஸ்ட்ராம்

லட்சுமி ஹோம்ஸ்ட்ராம் (Lakshmi Holmström 1935 - மே 6, 2016) பிரித்தானியத் தமிழ் எழுத்தாளர். நவீனத் தமிழ்ப் புனை கதைகள், கவிதைகளை ஆங்கிலத்தில் மொழிபெயர்த்துத் தமிழின் சிறப்பை உலகறியச் செய்து வந்தவர். மௌனி, புதுமைப்பித்தன், சுந்தர ராமசாமி, அசோகமித்திரன், ந. முத்துசாமி, அம்பை, பாமா, இமையம் போன்றவர்களின் படைப்புகளை மொழிபெயர்த்தவர். சுந்தர ராமசாமியின் "குழந்தைகள் பெண்கள் ஆண்கள்" என்ற புதினத்தையும் ஆங்கில மொழியாக்கம் செய்துள்ளார்.

இங்கிலாந்து, கனடா, இந்தியா, இலங்கை ஆகிய நாடுகளில் மொழிபெயர்ப்புப் பட்டறைகளை நடத்தித் தமிழ் ஆக்கங்களை ஆங்கிலத்தில் மொழிபெயர்ப்புச் செய்வதற்குப் புதியவர்களை ஊக்குவிப்பதில் பெரும் பங்காற்றி வந்தவர். தமிழ்க் கவிதைகளைத் தமிழிலும் ஆங்கிலத்திலும் லண்டனிலும் பிற இடங்களிலும் தமிழரல்லாதவர்கள் மத்தியில் வாசித்துக் காட்டியுள்ளார். சிலப்பதிகாரம், மணிமேகலை ஆகிய இரு காவியங்களையும் வசன நடையில் ஆங்கிலத்தில் எழுதி வெளியிட்டிருக்கிறார். நவீன தமிழ் இலக்கியங்கள் பற்றியும் பல கட்டுரைகளை ஆங்கில இதழ்களில் எழுதியுள்ளார்.

விருதுகள்
பாமாவின் கருக்கு, அம்பையின் காட்டில் ஒரு மான் ஆகியவற்றின் ஆங்கில மொழிபெயர்ப்புக்காக ஹட்ச் கிராஸ்வோர்ட் புக் (Hutch Crossword Book) விருதை முறையே 2000, 2006ஆம் ஆண்டுகளில் பெற்றார்.
தமிழுக்கு இவர் ஆற்றிவரும் வாழ்நாள் பங்களிப்பிற்காக, தமிழ் இலக்கியத் தோட்டம் (கனடா) 2007ஆம் ஆண்டுக்கான இயல் விருதையும் 1,500 டாலர் பரிசையும் வழங்கியது.

மேற்கோள்கள்

வெளி இணைப்புகள்
மொழிபெயர்ப்பாளர் திருமதி. லக்ஷ்மி ஹோம்ஸ்ரோம் 'இயல் விருது' பெறுகின்றார் , காலச்சுவடு.
1935 பிறப்புகள்
2016 இறப்புகள்
சேலம் மாவட்ட நபர்கள்
தமிழ்நாட்டினர்
பிரித்தானியத் தமிழ் எழுத்தாளர்கள்
தமிழ்ப் பெண் எழுத்தாளர்கள்
சென்னை எழுத்தாளர்கள்
இயல் விருது பெற்றவர்கள்
இந்திய மொழிபெயர்ப்பாளர்கள்
தமிழ்-பிறமொழி மொழிபெயர்ப்பாளர்கள்
தமிழ்நாட்டுக்கு வெளியே இறந்த தமிழ்நாட்டவர்கள்
குளோரோபாரம்

குளோரோபாரம் (chloroform) அல்லது முக்குளோரோமீத்தேன் (trichloromethane) என்பது ஒரு நிறமற்ற, இனிய மணம் உள்ள அடர்த்தியான கரிமச் சேர்மம் ஆகும். இதன் வாய்பாடு: CHCl3. நான்கு குளோரோமீத்தேன்களில் குளோரோபாரமும் ஒன்றாகும். நிறமற்ற, மணமியங்களைப் போன்று இனிய மணமுடைய, தண்ணீரைவிட அடர்த்தியான திரவ நிலையிலுள்ள இந்த டிரைகுளோரோமீத்தேன் ஓரளவிற்கு தீங்கானதாகக் கருதப்படுவதால், ஆண்டுதோறும் குளோரோபாரம் பல மில்லியன் தொன்கள் தெவலான் மற்றும் குளிர் பதனூட்டிகளின் முன்னோடியாகத் தயாரிக்கப்பட்டாலும், குளிர் பதனூட்டிகளில் இதன் பயன்பாடு படிப்படியாக விலக்கிக் கொள்ளப்படுகின்றது. குளோரோபாரம் முதன் முதலாக 1831-ஆம் ஆண்டு தயாரிக்கப்பட்டது. எடின்பர்கு பல்கலைக்கழகத்தைச் சேர்ந்த இசுகாட்லாந்து மருத்துவர் சர் சேம்சு சிம்சன் முதலில் குளோரோபாரமை 1853-ஆம் ஆண்டில் மயக்க மருந்தாக பயன்படுத்தினார்.

மேற்கோள்கள்

வெளி இணைப்புகள்
Chloroform "The Molecular Lifesaver" An article at Oxford University providing facts about chloroform.
Concise International Chemical Assessment Document 58
IARC Summaries & Evaluations: Vol. 1 (1972), Vol. 20 (1979), Suppl. 7 (1987), Vol. 73 (1999)

National Pollutant Inventory - Chloroform and trichloromethane 
NIST Standard Reference Database
Story on Chloroform from BBC's The Material World (28 July 2005)
Sudden Sniffer's Death Syndrome article at Carolinas Poison Center
Calculation of vapor pressure, liquid density, dynamic liquid viscosity, surface tension of chloroform
ChemSub Online: Chloroform - Methane, trichloro-

கரிமகுளோரைடுகள்
குளோரோ ஆல்க்கேன்கள்
ஆலசனேற்ற கரைப்பான்கள்
ஆலோமீத்தேன்கள்
நாளமில்லா சுரப்புக் குலைப்பிகள்
டிரைகுளோரோமெத்தில் சேர்மங்கள்
பொது மயக்க மருந்துகள்
இனிப்பு மணம் கொண்ட இரசாயனங்கள்
பிராமணம்

பிராமணங்கள் வேத மந்திரங்களுக்கான விளக்கவுரையுடன் எழுதப்பட்ட பகுதிகள் ஆகும். வேதங்களில் உள்ள துதிப்பாடல்களுக்குரிய உரைநடை நூல்கள் எனலாம். சமயச் சடங்குகள், வேள்விகள் பற்றிய விளக்கங்களும், பலியிடுவது பற்றியும், அவற்றைச் செய்யும் முறைகளும் உள்ளன. புரோகிதர்களுக்கு சரியான வழியைக் காட்ட இவை பெரிதும் உதவுகின்றன. ஒவ்வொரு வேதத்துடனும் இணைக்கப்பட்டுள்ள இவை இந்து வேத இலக்கியத்தின் ஒரு பகுதியாகக் கருதப்படுகின்றன. 

குறிப்பாக, சரியான முறையில் சடங்குகளைச் செய்வதற்கான விளக்கங்களுக்காகவும், வேதச் சடங்குகளின் குறியீட்டுப் பொருள் விளக்கத்துக்காகவும் பிராமணங்கள் சிறப்புப் பெறுகின்றன. வெவ்வேறு வேதங்களில் காணப்படும் பிராமணங்களில் அமைப்புக்களில் ஒத்த தன்மை இல்லை. சில பிராமணங்களின் பகுதிகளாக ஆரண்யகங்கள் அல்லது உபநிடதங்கள் காணப்படுகின்றன.

ஒவ்வொரு வேதச் சிந்தனைப் பிரிவும் தமக்கெனப் பிராமணங்களைக் கொண்டுள்ளன. பண்டைக்கால இந்தியாவில் ஏராளமான பிராமணங்கள் இருந்தன. இவற்றுட் பல இன்று அழிந்துபோய்விட்டன. தற்காலத்தில் 19 பிராமணங்கள் முழுமையாகக் கிடைக்கின்றன. 

பிராமணங்களும், அவற்றைச் சார்ந்த பிற வேத நூல்களும், பல நூற்றாண்டுகாலம் வாய்வழியாகவே கடத்தப்பட்டு வந்த பின் இறுதியாக எப்போது தொகுக்கப்பட்டன என்பது சர்ச்சைக்குரியதாகவே உள்ளது. இவற்றுள் மிகப் பழையவை பொகாமு 900 எனக் கணித்துள்ளனர். சதபத பிராமணம் போன்ற பிந்திய பிராமணங்கள் பொகாமு 700 காலத்தை அண்டித் தொகுக்கப்பட்டிருக்கலாம்.  ஜான் கொண்டா என்பாரது கருத்துப்படி வேதங்கள், பிராமணங்கள், ஆரண்யகங்கள், முந்திய உபநிடதங்கள் என்பவற்றின் இறுதித் தொகுப்பு பௌத்தத்துக்கு முந்திய காலத்திலேயே (பொகாமு 600) நிறைவு பெற்றிருக்கக்கூடும்.

பிராமணங்களின் பட்டியல்
ஒவ்வொரு பிராமணமும், நான்கு வேதங்களுள் ஏதாவது ஒன்றுடனும், குறித்த வேதத்தின் ஒரு சிந்தனைப் பிரிவுடனும் தொடர்பு கொண்டுள்ளது.

ரிக் வேதம்
 சகல பிரிவு
 ஐத்தரேய பிராமணம்
 பாசுக்கல அல்லது இசுவாகு பிரிவு
 கௌசிதாக்கி பிராமணம்

சாம வேதம்
 கௌதம, ராணயானிய பிரிவுகள்
 தண்டிய மகாபிராமணம்
 சட்விம்ச பிராமணம்
 சாமவிதான பிராமணம்
 அர்சேய பிராமணம்
 தேவதாத்தியாய பிராமணம்
 சாண்டோக்கிய பிராமணம்
 சங்கிதோபனிடத பிராமணம்
 வம்ச பிராமணம்
 ஜைமினிய பிரிவு
 ஜைமினிய பிராமணம்
 ஜைமினிய அர்சேய பிராமணம்
 ஜைமினிய உபநிடத பிராமணம்

யசுர் வேதம்

கிருட்ண யசுர் வேதம்
 கிருட்ண யசுர் வேதத்தில் பிராமணப் பாணியில் அமைந்த நூல்கள் பின்வரும் சங்கிதைகளுக்குள் சேர்க்கப்பட்டுள்ளன. இவை பிற பிராமணங்களை விடக் காலத்தால் முந்தியவை.
 மைத்திரயானி சங்கிதை
 கதா சங்கிதை
 கபிஸ்தலகதா சங்கிதை
 தைத்திரீய சங்கிதை

சுக்கில யசுர் வேதம்
 மாத்தியந்தின பிரிவு
 சதபத பிராமணம் - மாத்தியந்தின வடிவம்
 கண்வ பிரிவு
 சதபத பிராமணம் - கண்வ வடிவம்

அதர்வ வேதம்
 சௌனக, பைப்பாலன பிரிவுகள்
 கோப்பத பிராமணம்

இதனையும் காண்க
 சதபத பிராமணம்
 ஆரண்யகம்
 சம்ஹிதைகள்

மேற்கோள்கள்

பிராமணங்கள்
சமசுகிருத நூல்கள்
இந்து சமய நூல்கள்
கோழிக் கறி

கோழி உலகின் கோழியினங்களில் மிகவும் பரவலான ஓர் வகையாகும். கோழிக் கறியாக பல நாடுகளிலும் பண்பாடுகளிலும் பல்வேறு வகைகளில் உணவாக சமைக்கப்படும் ஒன்றாகும்.

வரலாறு 
தற்கால கோழி பல்லாண்டுகளுக்கு முன்னர் இந்தியத் துணைக்கண்டத்தின் வடபகுதிகளில் இருந்த சிவப்பு காட்டுக்கோழி மற்றும் சாம்பல் காட்டுக்கோழிகளிலிருந்து வந்தவை ஆகும்.

கி.மு 600களில் பாபிலோனின் ஓவியங்களிலேயே கோழிக்கறி சித்தரிக்கப்பட்டுள்ளது. சங்க இலக்கியங்களில் வீட்டில் கோழி வளர்க்கும் குறிப்புகள் உள்ளன. கோழியும் வெங்காயமும் பாலில் வேகவைக்கப்பட்டு சர்க்கரை,நறுமணப்பொருட்களுடன் ஐரோப்பாவில் "வெள்ளை உணவு" (Blancmange) என பரிமாறப்பட்டது.

இரண்டாம் உலகப் போரின்போது ஐக்கிய அமெரிக்காவில் மாட்டிறைச்சியும் பன்றி இறைச்சியும் அரிதான காரணத்தால் கோழிக்கறி நுகர்வு கூடியது. ஐரோப்பாவிலும் 1996இல் பித்தப்பசு நோய் பயத்தால் மாட்டிறைச்சியை விட கூடுதலாக கோழிக்கறி நுகரப்பட்டது.

வளர்ப்பு 

தற்கால கோழி வகைகள் இறைச்சிக்காகவே வளர்க்கப்படுகின்றன. ஒரு கோழிக்கு கொடுக்கப்படும் உணவிற்கும் அது கொடுக்கும் இறைச்சிக்கும் உள்ள தொடர்பு முக்கியமாகிறது. ஐக்கிய அமெரிக்காவில் மிகப் பரவலான வகைகளாக கார்னிஷ் மற்றும் வெள்ளை ராக் வகைகள் உள்ளன.

உணவிற்காக வளர்க்கப்படும் கோழிகள் கறிக்கோழிகள் என அழைக்கப்படுகின்றன. பெரும்பாலும் இவை இளவயதிலேயே கொல்லப்படுகின்றன. கோழி வறுவலுக்கு எட்டு வாரங்களிலிருந்து 12 வாரங்களில் கொல்லப்படுகின்றன. விரைநீக்கப்பட்ட சேவல்கள் கொழுப்புமிக்கதும் கூடுதலாகவும் இறைச்சியைத் தருகின்றன. இவை நடுக்காலங்களில் மிகவும் விரும்பி உண்ணப்பட்டன.

உடல்நலக் கேடுகள் 
கோழி இறைச்சியில் மற்ற சிவப்பு இறைச்சிகளைவிட, எடையின் சதவீதமாக அளக்கும்போது, இரண்டு முதல் மூன்று மடங்கு கூடுதலாக பல்நிறைவுறா கொழுப்பு கொண்டுள்ளது.

கோழியின் இறைச்சியில் (விரைநீக்கப்பட்ட சேவல்கள் நீங்கலாக) பொதுவாக கொழுப்புக் குறைவாகும். அதன் தோலில்தான் கொழுப்பு அடர்த்தியாக உள்ளது. குறைந்த கொழுப்பு உண்பவர்கள் கோழித்தோலை அகற்றிட வேண்டும். சமைக்கும் விதமும் கோழிக்கறி எந்தளவிற்கு உடல்நலத்திற்கு ஊறு விளைவிக்கும் என்பதை தீர்மானிக்கிறது. தோல் நீக்கி நீராவியில் வேகவைத்த உணவு உடல்நலத்திற்கு உகந்ததாகவும் மாறுபக்க கொழுப்புள்ள எண்ணெய்களில் வறுத்தெடுத்த கோழிக்கறி ஊறு விளைவிப்பதாகவும் கருதப்படுகிறது.

அண்மைக்காலங்களில் பறவைக் காய்ச்சல் பரவலுக்கு கோழி உண்பது காரணமாக அமைந்துள்ளது.

மேற்கோள்கள்

வெளி இணைப்புகள் 
 Foodnetwork.com page on use of chicken in cooking
 US government fact sheet on chicken as food